IZDOTS ar

Jelgavas valstspilsētas pašvaldības domes

2025. gada 28. augusta lēmumu Nr.11/17

**JELGAVAS VALSTSPILSĒTAS PAŠVALDĪBAS IZSOLES KOMISIJAS NOLIKUMS**

**I. Vispārīgie noteikumi**

1. Jelgavas valstspilsētas pašvaldības Izsoles komisijas nolikums (turpmāk – Nolikums) nosaka Jelgavas valstspilsētas pašvaldības Izsoles komisijas (turpmāk – Komisija) uzdevumus, tiesības, struktūru un darba organizēšanas kārtību.

2. Komisija ir Jelgavas valstspilsētas pašvaldības domes (turpmāk – Dome) izveidota institūcija, kas rīkojas saskaņā ar normatīvajiem aktiem un Nolikumu.

3. Komisijas mērķis ir organizēt un veikt pašvaldības īpašumu objektu izsoli.

4. Komisija pilda savus pienākumus līdz jaunas komisijas sastāva apstiprināšanai.

 **II. Komisijas uzdevumi un tiesības**

5. Komisijas uzdevumi:

5.1. organizēt pašvaldības īpašumu izsoli saskaņā ar normatīvajiem aktiem un Domes lēmumiem;

5.2. izsoles rezultātus iesniegt Domei apstiprināšanai.

6. Komisijas tiesības:

6.1. saņemt nepieciešamo informāciju no pašvaldību un valsts institūcijām par izsolei nodotajiem objektiem;

6.2. apsekot izsolei nodotos objektus un iepazīties ar to tehnisko stāvokli, kā arī iepazīties ar visa veida nepieciešamo dokumentāciju;

6.3. iepazīties ar visiem noslēgtajiem līgumiem, kuri attiecināmi uz izsolē pārdodamo objektu;

6.4. izskatāmo jautājumu vispusīgai izvērtēšanai uzaicināt piedalīties speciālistus un citas personas.

 **III. Komisijas struktūra**

7. Komisiju 7 (septiņu) locekļu sastāvā, tai skaitā Komisijas priekšsēdētāju un Komisijas priekšsēdētāja vietnieku, apstiprina Dome.

8. Komisijas sastāvā iekļauj:

8.1. Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītāju;

8.2. Jelgavas valstspilsētas pašvaldības iestādes “Centrālā pārvalde” Būvvaldes Būvinspekcijas vadītāju;

8.3. Jelgavas valstspilsētas pašvaldības iestādes “Centrālā pārvalde” Administratīvā departamenta Juridiskās nodaļas juristu;

8.4. 4 (četrus) sabiedrības pārstāvjus.

9. Komisija no Komisijas locekļiem ievēl izsoles vadītāju.

10. Komisijas locekļi ir valsts amatpersonas.

 **IV. Komisijas darba organizēšana**

11. Komisijas organizatorisko un tehnisko apkalpošanu nodrošina Jelgavas valstspilsētas pašvaldības iestāde “Centrālā pārvalde”.

10. Komisijas sekretāru norīko Jelgavas valstspilsētas pašvaldības izpilddirektors ar rīkojumu.

11. Komisijas priekšsēdētājs:

11.1. organizē un vada Komisijas darbu;

11.2. sasauc un vada Komisijas sēdes;

11.3. vada izsoles;

11.4. kontrolē pieņemto lēmumu izpildi.

12. Komisijas sēde var notikt, ja tajā piedalās vairāk nekā puse no Komisijas locekļiem. Lēmumu pieņem ar klātesošo Komisijas locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja balss.

13. Komisijas sēdes tiek protokolētas. Protokolu paraksta Komisijas priekšsēdētājs un sekretārs.

Domes priekšsēdētājs M.Daģis